**Výzva z ICCG:**

**Pápež František volá, poďme mu spoločne odpovedať!**

*Naša cirkev sa pripravuje na Synodu o mládeži. Ako katolícke skautky ste o nej pravdepodobne počuli mnohokrát. Rozumiete však, čo to v skutočnosti znamená? Viete, ako sa môžete spojiť s našim pápežom Františkom a biskupmi z celého sveta?*

*Dokument nižšie je pripravený pre Teba, milá vodkyňa, radkyňa, aby ste sa mohli porozprávať o synode vo vašom zbore. Chce Vám poskytnúť základné informácie o tomto stretnutí biskupov a pozýva Vás, aby ste sa spojili s nami, s našou Cirkvou a s biskupmi prítomnými na synode.*

***Budeme radi, keď nám napíšete späť na*** [***europe.iccg@gmail.com***](mailto:europe.iccg@gmail.com)

**Vieš, čo je synoda biskupov a ako funguje?**

Synoda biskupov[[1]](#footnote-1) je takpovediac zhromaždenie alebo stretnutie biskupov k niektorým aktuálnym témam. Zhromaždenia sa zúčastňujú vedúci predstavitelia východných cirkví[[2]](#footnote-2), ako aj predsedovia jednotlivých biskupských konferencií[[3]](#footnote-3). Biskupskú synodu zvoláva pápež každé tri roky a takáto synoda sa nazýva "riadnou".

Ak je to potrebné, pápež môže zvolať synodu aj počas obdobia medzi dvoma pravidelnými synodami. Takáto synoda je "mimoriadna" alebo "zvláštna". Biskupská synoda bola "ustanovená" v roku 1965 pápežom Pavlom VI. a po prvýkrát bola zvolaná o dva roky neskôr. V duchu Druhého vatikánskeho koncilu[[4]](#footnote-4) a v čase rýchlych zmien a mnohých výziev, ktoré sa udiali vo svete, ten istý pápež chcel povedať ľuďom, čo si Cirkev myslí a za čím stojí.

hlavnými cieľmi biskupskej synody sú:

* spojiť vedenie cirkvi v Ríme s biskupmi sveta,
* rozpoznať výzvy a problémy vo vnútri a mimo cirkvi,
* pomôcť nájsť riešenia a formulovať stanoviská k nim v súlade s náukou cirkvi.

Počas zasadnutí biskupskej synody si jej účastníci vymieňajú názory a formulujú usmernenia. Synoda biskupov priamo neurčuje doktrínu a fungovanie Cirkvi, ale skôr zhromažďuje názory a postoje, zameriava pozornosť a podporuje ďalšie diskusie, vedúce k možným myšlienkam a záverom. Po každej biskupskej synode pápež zvyčajne vydáva tzv. "post-synodálnu apoštolskú exhortáciu". Vychádza z pohľadov a názorov účastníkov, pozýva sa na diskusiu a ďalšiu výmenu názorov na danú tému a poukazuje na spôsoby riešenia otvorených otázok.

Synoda o mládeži[[5]](#footnote-5) s názvom *Mladí ,viera a rozlišovanie povolania* sa bude konať od 3. do 28. októbra tohto roku. Po prvýkrát od založenia biskupskej synody chcel pápež František pred začiatkom synody počuť hlas strany, ktorej sa bude týkať, teda samotných mladých. Nielen biskupi, ale aj mladí ľudia by mali povedať, čo si myslia. A nielen to. Medzi účastníkmi synody budú tiež zástupcovia mládeže, ktorá bude na tejto synode v rozhodujúcej úlohe.

Prípravný dokument[[6]](#footnote-6), ktorý je istým spôsobom predstavením témy synody a prezentáciou výziev, dáva dôraz na 3 hlavné okruhy:

* Mládež v dnešnom svete - svet, v ktorom mladí ľudia žijú, príklady, ktoré ich priťahujú a voľby, pred ktorými mladí stoja
* Viera, rozlišovanie, povolanie - čo ponúka Biblia, načúvanie Duchu Svätému, sprevádzanie
* Pastoračná práca – sprevádzanie mládeže, *nositelia pastorácie* mladých, príležitosti a prostriedky („vybavenie“) pre ňu.

**Hovorila Cirkev už predtým o mládeži a skautoch?**

Medzi dokumentmi Cirkvi (vrátane dokumentov Vatikánskych úradov) nachádzame mnohé posolstvá, prejavy, listy, iniciatívy alebo pozvánky adresované mládeži. Predstavitelia Cirkvi však o mládeži ešte nehovorili spôsobom, akým sa to uskutoční na tejto synode. Mladí sa stali osobitnou výzvou pre spoločnosť a Cirkev, zvlášť v posledných dvoch storočiach. Pravdepodobne sa preto o nich doteraz nehovorilo na tak vysokej úrovni.

Uveďme niekoľko príkladov ako sa pristupovalo k tejto výzve. Don Bosco si všímal túto skupinu ľudí a začal pracovať s mladými a pre mladých tzv. "preventívnou metódou". V posledných dvesto rokoch mnísi, mníšky a mnohí jednotlivci otvorili školy pre deti a mladých a vyvíjali pre nich vzdelávacie metódy. Pápež Ján Pavol II. predstavil svetové dni mládeže a na celom svete sa konajú národné a diecézne stretnutia mládeže. Pre mladých vo farnostiach vznikali náboženské skupiny a poznáme tiež rôzne rady a komisie, ktoré sú špeciálne zriadené pre pastoráciu mladých. V neposlednom rade inicioval Baden-Powell proces, ktorý viedol ku svetovému hnutiu mládeže s vlastnou vzdelávacou metódou.

Skautom po celom svete (zvlášť katolíckym) pápeži a ďalší predstavitelia Vatikánu (napr. štátny tajomník) venovali svoje posolstvo od dôb pápeža Pia X, konkrétne od roku 1913[[7]](#footnote-7). Prostredníctvom posolstiev chcela Cirkev podporovať a smerovať skauting ako vzdelávaciu inštitúciu. Ako sa často stáva, postoj cirkvi k skautskému hnutiu bol na začiatku zdržanlivý, ale nakoniec sa v tomto hnutí objavila hodnotnú vzdelávaciu metódu a úlohu v spoločnosti.

**2. Náš návrh - iniciatíva pre deti a mládež**

Pápež František chce počuť, o čom mladí premýšľajú, čo by chceli povedať svojim pastierom a akú Cirkev chcú. Ako už bolo povedané, iniciatívou, ktorá od neho vyšla, chce dosiahnuť, aby hlas mládeže vypočuli účastníci synody i on sám. Preto teraz, v čase pred začiatkom synody, sme pozvaní k tomu, aby sme povedali, napísali, vyslovili svoj pohľad ... a informovali účastníkov synody o našej iniciatíve, myšlienkach, návrhoch a prianiach. Napíšte list biskupom, ktorí sa zúčastnia synody a povedzte im o svojej skúsenosti s Cirkvou, farnosťou, spoločenstvom, hnutím a zborom, v ktorom sa nachádzate a konáte; vyjadrite svoje iniciatívy a návrhy na to, čo by sme chceli lepšie a ako nám môžu pomôcť pápež a biskupi.

Radi by sme tieto listy zhromaždili a poslali ich pápežovi Františkovi a celej synode spolu s našimi modlitbami a dobrými myšlienkami.

***Prosím, pošlite ich na adresu:*** [***europe.iccg@gmail.com***](mailto:europe.iccg@gmail.com)

**3. Pozývame vás, aby ste zaregistrovali a zdieľali pred synodou on-line prostredníctvom nasledujúcich odkazov**

3.1 Odkazy na prezentáciu pre-synodálneho stretnutia, pracovný rámec a list od mladých pozývajúcich ďalších mladých, aby sa zúčastnili prostredníctvom **facebookovej skupiny:**

* <https://drive.google.com/drive/u/1/folders/1VSAkJ-ZAugZbNNFoqKmJG-P54lDGdeOi>
* Video v taliančine: <https://youtu.be/itHvdpkEIiM>
* Video vo francúzštine: <https://youtu.be/GL8hy7AEalE>

3.2 Odkazy na **mini stránky** pre-synodálneho stretnutia:

* Anglicky: <http://www.synod2018.va/content/synod2018/en/pre-synodal-meeting.htm> l
* Nemecky: <http://www.synod2018.va/content/synod2018/Deutch.html>
* Taliansky: <http://www.synod2018.va/content/synod2018/it/riunione-pre-sinodale.html>
* Francúzsky: <http://www.synod2018.va/content/synod2018/fr/reunion-pre-synodale-des-jeunes.html>
* Španielsky: <http://www.synod2018.va/content/synod2018/es/reunion-pre-sinodal-de-jovenes.html>
* Portugálsky: <http://www.synod2018.va/content/synod2018/reuniao-pre-sinodal.html>

3.3 Odkazy na **facebookove skupiny** k pre-synodálnemu stretnutiu:

* Anglicky: <https://www.facebook.com/groups/Pre.Synodal/about/>
* Nemecky: <https://www.facebook.com/groups/Versammlung.der.Vorsynode/about/>
* Taliansky: <https://www.facebook.com/groups/presinodale/about/>
* Francúzsky: <https://www.facebook.com/groups/pre.synodale/about/>
* Španielsky: <https://www.facebook.com/groups/pre.sinodal/about/>
* Portugálsky: <https://www.facebook.com/groups/Reuniao.Pre.Sinodal/about/>

**Modlitba Pápeža Františka pre mladých**

**Pri príležitosti očakávania biskupskej synody 2018 o mládeži, viere a rozlišovaní povolania**

*Pane Ježišu, blížiac sa k synode tvoja cirkev obracia svoju pozornosť na všetkých mladých ľudí po celom svete.*

*Modlime sa, aby mohli smelo vziať zodpovednosť za svoje životy, zacieliť ich na tie najkrajšie a najhlbšie veci života a aby si vždy ponechali svoje srdcia nezaťažené.*

*Spolu s múdrymi a veľkorysými sprievodcami pomôž im odpovedať na volanie, ktorým prehováraš ku každému z nich, aby uskutočnili ten pravý životný plán a dosiahli šťastie.*

*Udržiavaj ich srdcia otvorené na snívanie veľkých snov a vlož do nich záujem o dobro druhých.*

*Rovnako ako milovaný učeník, nech stoja na úpätí kríža, aby prijali tvoju matku ako dar od teba.*

*Nech sú svedkami tvojho zmŕtvychvstania nech si uvedomujú, že ty si na ich strane, keď ťa s radosťou ohlasujú ako Pána.*

*Amen.*

*L'Osservatore Romano, éd. hebdomadaire en langue française, n.15, 13/04/2017.*

*© Copyright - Libreria Editrice Vaticana*

1. Viac informácií o biskupskej synode nájdete na: <http://w2.vatican.va/content/paul-vi/en/motu_proprio/documents/hf_p-vi_motu-proprio_19650915_apostolica-sollicitudo.html> [↑](#footnote-ref-1)
2. Cirkvi, ktoré uznávajú pápeža za svojho najvyššieho predstaviteľa, ale konajú svoju liturgiu rovnako ako v pravoslávnych cirkvách. [↑](#footnote-ref-2)
3. Biskupská konferencia je zastúpená biskupmi konkrétnej krajiny, časťou krajiny alebo biskupmi, ktorí zastupujú viac krajín. [↑](#footnote-ref-3)
4. Koncil je stretnutie všetkých biskupov, počas ktorého je definované učenie a fungovanie Cirkvi. Posledné takéto stretnutie (Druhý vatikánsky koncil) prebiehalo medzi 11. októbrom 1962 a 8. decembrom 1965 vo Vatikáne. [↑](#footnote-ref-4)
5. Viac si o nej môžete prečítať napr. na: <https://synodaomladezi.signaly.cz/> alebo <https://skam.si/dogodki/mednarodna-srecanja/sinoda-mladih-2018/> ...atď [↑](#footnote-ref-5)
6. Text dokumentu môžete nájsť na: <https://synoda.kbs.sk/sekcia/dotaznik2015> [↑](#footnote-ref-6)
7. prim. Giovanni MORELLO in Francesco PIERI (a cura di), Documenti pontifici sullo scoutismo, Editrice Àncora, Milano 1991. [↑](#footnote-ref-7)